Ruspolia turako

Ruspolia turako (Menelikornis ruspolii, laŭ kio ankaŭ Ruspolia menelikornito) estas specio de birdoj de la familio de Musofagedoj. Ĝi troviĝas kiel endemio en suda Etiopio. Ĝi estas konata ankaŭ kiel turako de la Princo Ruspoli, kaj iliaj naturaj habitatoj estas subtropikaj aŭ tropikaj sekaj arbaroj. Ĝi estas minacata pro habitatoperdo.

Taksonomio
La specio estis por unua fojo kolektita de Eugenio Ruspoli ĉu en 1892 aŭ 1893, sed pro lia tuja morto, la loko kaj dato de tiu trovaĵo restas nekonata. Tamen, lia kolekto estis ekzamenita de T. Salvadori, kiu nomis la birdon liahonore.Endemic Birds of Ethiopia

Aspekto

Temas pri ĝenerale verda turaco kun rimarkinda erekta kresto de blankaj plumoj kun ruĝaj bazoj kaj ruĝa en la nuko, malhelbluaj vosto kaj flugilkovriloj. La beko estas mallonga kaj briloranĝa, dum la irisoj estas malhelbrunaj, kun ruĝa okulringo kaj oranĝaj karunkletoj supre. La piedoj estas malhelgrizaj kaj estas rimarkindaj karmezinaj flugoplumoj.

 Habitato 
La Turako de Princo Ruspoli, ankaŭ konata kiel Tauraco ruspolii, troviĝas ĉefe en juniperaj (Juniperus) arbaroj akompanataj de densa ĉiamverda subkreskaĵaro proksime de Arero kaj Wadera. Tamen, oni kredas, ke ĉi tiu timema birdospecio preferas pli sekajn arbarajn randojn, akacio-pinglarbaretojn, kaj miksitajn foliarbojn. Ĝi tipe loĝas en altitudoj variantaj de 1250 ĝis 1860 metroj super marnivelo.

Referencoj

Eksteraj ligiloj

 BirdLife Species Factsheet.

Kategorio:Musofagedoj
Kategorio:Birdoj de Orienta Afriko